***ОКВИРНИ СПОРАЗУМ***

**О јавној набавци добара- хране и пића за школску кухињу**

Закључен дана 2.9.2019. у Каћу између:

1. ОШ “Ђура Јакшић” Каћ, Краља Петра I-9 ( у даљем тексту наручиоца), коју заступа директор Верица Летић.
2. "Пекара Зока НС" д.о.о. ул. Кнеза Властимира бр. 31, Нови Сад, матични број : 20030569 пиб: 103829995(у даљем тексту : испоручилац ), кога заступа директор Стеванов Миле.

**Стране у оквирном споразуму сагласно констатују:**

* да је Наручилац у складу са Законом о јавним набавкама („Службени гласник РС” број 124/2012, 14/15 и 68/15; у даљем тексту: Закон) спровео поступак јавне набавке мале вредности, набавка добара -хране и пића за школску кухињу*,* бр. ЈНМВ 8/2019 са циљем закључивања оквирног споразума са једним понуђачем на период од једне године;
* да је Наручилац донео Одлуку о закључивању оквирног споразума број 01-620/2 од 29.8.2019., у складу са којом се закључује овај оквирни споразум између Наручиоца и Испоручиоца;
* да је Испоручиоц доставио Понуду бр. 11-2019 од 26.8.2019., која чини саставни део овог оквирног споразума (у даљем тексту: Понуда Испоручиоца);
* овај оквирни споразум не представља обавезу Наручиоца на закључивање уговора о јавној набавци;
* обавеза настаје издавањем наруџбенице о јавној набавци на основу овог оквирног споразума.

**Предмет оквирног споразума**

***Члан 1***.

Предмет оквирног споразума је набавка добара- хране и пића за школску кухињу (у даљем тексту : добара), који су предмет јавне набавке наручиоца ЈНМВ 8/2019.

Врста, количина и цена добара утврђене су према оглашеној потреби наручиоца по позиву број : 01-579 од 14.8.2019.године а у складу са конкурсном документацијом број 01-580 од 14.8.2019.године и Понуди понуђача број : 11-2019 од 26.8.2019., а исказани су у техничкој специфиикацији.

**ВАЖЕЊЕ ОКВИРНОГ СПОРАЗУМА**

**Члан 2**

Овај оквирни споразум се закључује на период од 1 године , а ступа на снагу даном обостраног потписивања.

Током периода важења овог оквирног споразума , предвиђа се издавање више наруџбеница Испоручиоцу, у зависности од стварних потреба наручиоца.

**НАЧИН И УСЛОВИ ИЗДАВАЊА НАРУЏБЕНИЦА**

**Члан 3**

Након закључења оквирног споразума када настане потреба наручиоца за предметом набавке , Наручилац ће са Испоручиоцу издати наруџбеницу о јавној набавци Испоручиоцу.

Наручилац ће појединачне набавке реализовати издавањем наруџбенице Испоручиоцу.

Појединаче наруџбенице о јавној набавци се издају под условима из овог оквирног споразума у погледу предмета набавке , цена , начина и рокова плаћања , рокова испоруке и друо.

Уколико прво рангирани понуђач након спроведеног поступка јавне набавке одбије да закључи оквирни споразум или из неких разлога није у могућности да закључи оквирни споразум исти ће се закључити са другорангираним понуђачем .

**ВРЕДНОСТ**

**Члан 4*.***

Укупна вредност овог оквирног споразума предвиђена је планом јавних набавки за 2019 годину, износи 3.108.333,33 без ПДВ-а, са ПДВ-ом износ је 3.730.000,00. Јединичне цене добара исказане су у Обрасцу структуре цена, који је саставни део овог оквирног споразума, Испоручиоца добара без ПДВ- а.

Јединичне цене су фиксне и не могу се мењати за све време важења оквирног споразума.

**НАЧИН И РОК ПЛАЋАЊА**

**Члан 5.**

Уговорне стране прихватају појединачне цене које је Испоручилац дао у понуди.

У уговореној цени су садржани сви пратећи трошкови које Испоручилац има у реализацији предметне набавке .

Уговорна цена је фиксна и не може се мењати све време важења уговора.

**Члан 6.**

Наручилац се обавезује да ће уговорени износ испоручиоцу исплаћивати сукцесивно према достављеним фактурама, у року од 30 дана, од дана пријема фактуре и отпремнице потписаних о стране наручиоца и овлашћеног представника испоручиоца на рачун 160-444965-95.

**Члан 7.**

Испоручилац је сагласан да наручилац поручује робу у складу са реалним потребама – количинама, како је наведену у члану 2. овог споразума, те да није дужан искористити сва средства из уговорне цене – процењене вредности јавне набавке уколико за то не буде потребе.

Испоручилац се одриче било каквог спора, уколико наручилац не потроши сва средства из уговорне цене – процењене вредности јавне набавке.

**РОК ИЗВРШЕЊА**

**Члан 8.**

Сукцесивно по достављеним поруџбинама наручиоца,годину дана од момента потписивања угвора према следећој динамици:

Наручилац доставља поруџбинуза текућу недељу најкасније до петка у претходној недељи , а продавац је у обавези да наручиоцу робу испоручује два пута сваког радног дана , као и за време наставних субота и то прва поруџбина најкасније до 07.00ч,а друга до 14ч према достављеној писменој поруџбини, споственим превозом до кухиње наручиоца.

Услучају ванредних поруџбина понуђач је у обавези да исте испоручи у року од 1 часа од достављања поруџбине .

Пекарски производи морају бити херметички запаковани у полипропиленску фолију, а остала добра морају бити упакована , од стране понуђача , у амбалажи и на начин који је прописан за ову врсту добара и који мора добра обезбедити од делимичног или потпуног оштећења при утовару, транспорту и претовару.

Добра морају бити сасвим нова из текуће производње , са важећим роком употребе.

**УТВРЂИВАЊЕ КВАЛИТЕТА И КОЛИЧИНЕ**

**Члан 9**

Квалитативну и квантитативну контролу и пријем добара приликом сваке појединачне испоруке вршиће овлашћено лице Наручиоца уз присуство представника испоручиоца.

Приликом сваке испоруке добара из тачке 1 овог уговора Испоручилац ће доставити декларацију о пореклу производа .

Све приговоре и рекламације на квалитет и количину добара Наручилац је дужан да истакне наручиоцу приликом преузимања добара , а за скривене мане у року од 24 часа од дана пријема робе , у писаној форми.

У колико се записнички констатују недостаци у квалитету и количини испоручених добара , понуђач је у обавези да такво добро замени новим односно да достави потребну количину у року од 1 часа од сачињавања записника о рекламацији.

Ако испоручилац не приступи извршењу своје обавезе из претходног става по сачињеном записнику о рекламацији и не изврши ту обавезу у року од 1 часа наручиоц је овлашћен да за отклањање недостатка ангажује друго правно или физичко лице , на терет испоручиоца , наплатом менице за добро извршење посла.

У колико меница не покрива у потпуности трошкове настале поводом отклањања недостатака из претходног става овог члана , наручиоц има право да од испоручиоца тражи накнаду штете , до потпуног износа стварне штете.

**ФИНАНСИЈСКО ОБЕЗБЕЂЕЊЕ**

**Члан 10.**

**1.** Испоручилац се обавезује да у року од 3 дана од дана потписивања оквирног споразума достави средство финансијког обезбеђења у виду регистроване Бланко соло менице са меничним писмом на износ од 10 % од вредности оквирног споразума, дефинисане у члану 4.овог споразума без пдв-а као гаранцију за добро извршење посла .

Уз меницу мора бити достављена копија картона депонованих потписа који је издат од стране пословне банке.

Рок важења менице је 30 дана дужи од дана од истека рока за реализацију оквирног споразума

Наручилац ће уновчити дату меницу у колико понуђач не буде извршавао свое обавезе у роковима и на начин предвиђен оквирним споразумом, не закључи појединачни уговор у складу са овим оквирним споразумом или не достави средство обезбеђења уз појединачни уговор који наручилац и изабрани понуђач закључе на основу оквирног споразума.

.

**Члан 11*.***

Испоручилац гарантује да ће испоручити сва уговорена добра у складу са достављеним поруџбеницама , а у случају да их не испоштује , сагласан је да надокнади претрпљену штету која услед тога настане.

**Завршне одредбе**

**Члан 12.**

Уговорне стране су сагласне да се на све међусобне односе, који нису дефинисани овим оквирним споразумом, непосредно примењују одредбе Закона о облигационим односима.

**Члан 13**.

У случају спора надлежан је суд у Новом Саду.

**Члан 14.**

Уговор је сачињен у 4 (четири) истоветних примерака од којих Наручилац задржава 2 (два) примерака, а Испоручиоцу 2 ( два) примерка.

**ЗА НАРУЧИОЦА ЗА ИСПОРУЧИОЦА**

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_